CELEX: 62009CN0487
Language: fi
Date: 2009-11-30 00:00:00
Title: Asia C-487/09: Ennakkoratkaisupyyntö, jonka Tribunal Supremo (Espanja) on esittänyt 30.11.2009 — INMOGOLF SA v. Administración General del Estado

13.3.2010   
            
            
               FI
            
            
               Euroopan unionin virallinen lehti
            
            
               C 63/20
            
         Ennakkoratkaisupyyntö, jonka Tribunal Supremo (Espanja) on esittänyt 30.11.2009 — INMOGOLF SA v. Administración General del Estado
   (Asia C-487/09)
   2010/C 63/32
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Supremo
   
      Pääasian asianosaiset
   
   
      Valittaja: INMOGOLF SA
   
      Vastapuoli: Administración General del Estado
   
      Ennakkoratkaisukysymykset
   
   Kun otetaan huomioon, että pääoman hankinnasta suoritettavista välillisistä veroista 17.7.1969 annetun neuvoston direktiivin 69/335/ETY (1) (nykyisen 12.2.2008 annetun direktiivin 2008/7/EY (2)) 11 artiklan a alakohdassa kielletään verojen kantaminen osakkeiden, osuuksien tai muiden samankaltaisten arvopapereiden vaihdannasta ja sen 12 artiklan 1 kohdan a alakohdassa jäsenvaltioille kuitenkin annetaan oikeus kantaa kiinteää tai vaihtuvamääräistä veroa arvopaperien siirroista ja että 28.7.1988 annetun Espanjan arvopaperimarkkinalain 24/1988 108 §:ssä (sellaisena kuin se on muutettuna 6.6.1991 annetulla lailla 18/1991 lisätyllä säännöksellä), jolla vahvistetaan arvopapereiden siirtojen sekä arvonlisäverosta että varainsiirtoverosta vapauttamista koskeva yleinen sääntö, katsotaan nämä liiketoimet varainsiirtoveron alaisiksi vastikkeellisiksi varainsiirroiksi, jos kyseiset siirrot koskevat osuuksia sellaisen yksikön yhtiöpääomasta, jonka varallisuudesta vähintään 50 prosenttia muodostuu kiinteästä omaisuudesta, ja jos ostaja siirron seurauksena saa yhtiössä määräysvallan käytön mahdollistavan aseman, tekemättä mitään eroa verotuksessa ohitettavien yhtiöiden ja sellaisten yhtiöiden välillä, jotka harjoittavat taloudellista toimintaa:
   
               1)
            
            
               Estääkö 17.7.1969 annettu neuvoston direktiivi 69/335/ETY soveltamasta automaattisesti arvopaperimarkkinalain 24/1988 108 §:n 2 momentin kaltaista kansallista säännöstä, jonka nojalla veroa kannetaan tietyistä kiinteän omaisuuden luovutuksia sisältävistä arvopapereiden siirroista silloinkin, kun siirron tarkoituksena ei ole verojen välttäminen?
            
         Siinä tapauksessa, että säännöksen soveltaminen ei edellytä verojen välttämistä:
   
               2)
            
            
               Onko 17.7.1969 annetun neuvoston direktiivin 69/335/ETY vastaista antaa Espanjan lain 24/1988 kaltaisia säädöksiä, joiden nojalla veroa kannetaan enemmistöosuuden hankinnasta yhtiöissä, joiden varallisuudesta suurin osa muodostuu kiinteästä omaisuudesta, vaikka yhtiöt harjoittaisivat normaalisti liiketoimintaa ja vaikka kyseinen kiinteä omaisuus olisi erottamaton osa tätä niiden liiketoimintaa?
            
         
      (1)  EYVL L 249, s. 25.
   
      (2)  EUVL L 46, s. 11.